સાયન્સ ફિક્શન લેખકની હાલત દોરડા પર ચાલતા મદારીના છોકરા જેવી છે. સામાજિક સંદર્ભ અને માનવીય સંવેદનાના વાંસની ટેકણે વાર્તાકલાની દોરી પર વિજ્ઞાનકથા સર્જકે ચાલવાનું હોય છે અને સાથે સાથે વિજ્ઞાનના સૈદ્ધાંતિક સમજનો વાંસ હાથમાં પકડીને ચાલવાનું છે અને એમાં જે બેલેન્સ કરી શકે તે આર્થર સી ક્લાર્ક બની શકે. તે કિમ લીયુ બની શકે, તે એચ.જી. વેલ્સ કે જુલે વર્નની જેમ એટલા વર્ષે પણ વંચાઈ શકે અને આ વાતને સમજવા માટે હું કિમ સ્ટેનલી રોબીનસનની આ વર્ષે જ બહાર પડેલી ન્યૂયોર્ક – 2140 નવલકથા વાંચવા માટે કહીશ.